Helsingin maantiede
Asemakaavan mukaan Helsinki jakaantuu 59 kaupunginosaan, joista osa jaetaan vielä edelleen osa-alueisiin. Sen lisäksi lähinnä Helsingin kaupungin hallinnon tarpeita varten on luotu piirijako. Piirijaon yksikköinä ovat suurpiirit, peruspiirit ja osa-alueet. Osa-aluetasolla molemmat jaotukset ovat yhtäpitävät, mutta peruspiireistä vain osa on samoja kuin kaupunginosat. Näiden jakojen erona on myös, että piirijaolla muodostetaan kaupunginosia suurempia toiminnallisia alueita eli suurpiirejä, joita on kahdeksan.
Malmi (Helsinki)
"Malmin kaupunginosa" koostuu seuraavista osa-alueista: Ylä-Malmi (6 791 asukasta 1. tammikuuta 2008), Ala-Malmi (4 911 as.), Pihlajamäki (7 443 as.), Tattariharju (5 as.), Malmin lentokenttä (2 480 as.) ja Pihlajisto (2 682 as.). Yhteensä tällä alueella on 24 312 asukasta.